ROMÂNIA Iniţiator:

JUDEŢUL MUREŞ Primar,

MUNICIPIULUI TÂRGU MUREŞ Soós Zoltán

Direcţiei Activităţi Social-Culturale, Patrimoniale și Comerciale

Serviciul Activităţi Culturale, Sportive,Tineret și Locativ

Nr.18.884 din 10.03.2021

## Referat de aprobare

**cu privire la aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive, regulamentul de sprijin, ghidul solicitanților și contract tip**

Conform prevederilor legale, art.67^1 alin.(3)din Legea 69/2000, modificările și completările ulterioare, finanțarea programelor inițiate de către structurile sportive se acordă în baza unei proceduri aprobate prin hotărâre a autorităților deliberative. Regulamentul de sprijinire a activităților sportive și ghidul solicitanților pentru acordarea finanțării nerambursabile de la bugetul local au fost aprobate prin HCL nr. 13/2020 și elaborate în baza Ordinului 664/2018.

În urma discuțiilor avute cu comisia de specialitate a consiliului local, se dorește o îmbunătățire și o nouă abordare a metodologiei de acordare a finanțărilor nerambursabile de la bugetul local.

Pentru o mai bună absorbție a fondurilor cât și transparență în colaborarea dintre Municipiul Targu Mureș și asociațiile sportive se propune:

* Termenele limită de depunere a proiectelor sportive vor fi **30 mai** pentru semestrul II al anului în curs, iar pentru anii următori termenul limită de depunere a proiectelor va fi **30 Noiembrie** pentru semestrul I și **30 Mai** pentru semestrul II, conform Ghidului de finanţare din Regulamentul de sprijinire a activităţilor sportive din municipiul Târgu-Mureş.
* Fiecare structură sportivă/instituție să poată depune maxim doua proiecte/ ramură sportivă/sesiune.
* După depunerea ,verificarea, jurizarea proiectului, după HCL și încheierea contractului, Municipiul Târgu Mureș va vira în contul beneficiarului finanțării, un **avans de 15%** din valoareaproiectului/acțiunii, **îcepând cu anul 2022(** printr-o cerere scrisă depusă de aplicant).
* În cazul în care bugetul pentru anul următor nu este încă adoptat la data jurizării proiectelor, contractele de finanţare vor fi încheiate după adoptarea acestuia și vor intra în vigoare pentru acțiuni ce se vor derula după această dată.
* Plata cheltuielilor eligibile conform contractului de finanțare se va efectua în urma decontului depus in termen legal de **maxim 45 de zile calendaristice**.
* Asociațiile sportive școlare care participă pentru prima dată la un concurs de proiecte, cât și școlile care și-au dechis curțile pentru practicarea sporturilor în aer liber comform HCL 52/25.02.2021, vor beneficia de un **plus de 10 puncte (**doar la primul proiect) la jurizarea proiectelor de finanțare.
* **Suma maximă acordată** pentru un proiect de finanțare să fie repartizată astfel:

Sport performanță maxim 150.000 ron/proiect

Sportul pentru toți maxim 30.000 ron/proiect

Sportul Școlar maxim 15.000 ron/proiect

* Pentru o mai bună percepție și ușurarea decontării cheluielilor eligibile, propunem la categoria **,,asistență medicală,,** să se completeze sintagma:**,, la competițiile organizate de către clubul finanțat,,**
* Modificarea Grilei de Evaluare a proiectelor sportive astfel:

Sport de Performanță: Se elimină punctul II lit.C(3) ,,Experiența(vechimea structurii),, iar punctajul aferent(10 pct) se redistribuie la ,,Nivelul de Participare,, punctul II lit B(2).

Sportul pentru toți:Se elimină punctul II lit C(3) ,,Experiența(vechimea structurii),,iar cele 20 puncte se vor redistribui la ,,Nivelul de Participare,, pct II lit.B(2).

Sportul școlar rămâne neschimbat.

* Sublinierea faptului că nedepunerea în termen legal a raportului financiar și a decontului cheltuielilor aferente proiectului finanțat, atrage după sine nulitatea contractului și restituirea sumelor primite (avansului). Beneficiarii finanțărilor nerambursabile din bugetul local care au încălcat aceste prevederi, pierd dreptul de depunere în anul următor un nou proiect de sprijin financiar, de la unitatea finanțatoare.

Având în vedere experienţa din anii precedenţi, pentru a veni în sprijinul structurilor sportive beneficiare de finanțare nerambursabilă, am elaborat un Ghid al Decontărilor,conform legislației în vigoare, care face parte din Regulamentul de Sprijinire al proiectelor sportive.

* Devine necesară abrogarea HCL nr. 13/2020

În sensul celor arătate mai sus, supunem spre analiza şi decizia Consiliului Local Municipal aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive.

Aviz Favorabil al

Direcţiei Activităţi Social-Culturale, Patrimoniale și Comerciale

Serviciul Activităţi Culturale, Sportive şi Tineret

Director executiv Aviz favorabil al

Korpadi Gyorgy Direcției economice

Ec. Ana Năznean

Director ex.adj. Șef serviciu,

Blaga Zătreanu Cosmin Marina Ciugudean

Întocmit/scris Mihai Notar

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ

ROMÂNIA P**roiect**

JUDEŢUL MUREŞ (**nu produce efecte juridice) \***

Consiliul Local Municipal Târgu Mureş  **PRIMAR**

Soos Zoltan

### HOTĂRÂREA nr. \_\_\_\_\_\_

**Din \_\_\_\_\_\_\_\_\_\_\_\_\_\_\_\_\_ 2021**

**cu privire la aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive, regulamentul de sprijin, ghidul solicitanților și contract tip**

Consiliul Local Municipal Târgu-Mureş, întrunit în şedinţa ordinară de lucru,

Având în vedere:

1. Referatul de aprobare nr.18.884 din 10.03.2021 iniţiat de Primar prin Direcţia Activităţi Social-Culturale, Patrimoniale și Comerciale, Serviciul Activități Culturale, Sportive de Tineret și Locativ privind aprobarea metodologiei de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive
2. Avizul favorabil al Direcţiei economice

**În conformitate cu prevederile :**

* Legii 69/2000,cu modificările și completările ulterioare, H.G. nr. 884/2001 pentru aprobarea Regulamentului de punere în aplicare a dispoziţiilor Legii nr. 69/2000, a Ordinului Preşedintelui Agenţiei Naţionale pentru Sport nr. 664/2018, cu modificările și completările ulterioare, completate cu Legea Nr.350, din 2 decembrie 2005, cu modificările și completările ulterioare privind regimul finanţărilor nerambursabile din fonduri publice alocate pentru activităţi nonprofit de interes general, Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată.
* în temeiul art.129 alin.(1), alin (2) lit.”d”, alin.(7) lit.”f”, art.139, art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**Hotărăşte:**

**Art.1.** Se aprobă, metodologia de acordare a finanțărilor nerambursabile din fondurile bugetului local al municipiului Târgu Mureș pentru proiecte sportive ,regulamentul de sprijin, ghidul solicitanților și contract tip conform anexei, care face parte integrantă din prezenta hotărâre.

**Art.2.** Se aprobă termenele limită de depunere al proiectelor de finanțare:

**30 mai** pentru semestrul II al anului în curs, iar pentru anii următori termenul limită de depunere a proiectelor va fi **30 Noiembrie** pentru semestrul I și **30 Mai** pentru semestrul II, conform Ghidului de finanţare din Regulamentul de sprijinire a activităţilor sportive din municipiul Târgu-Mureş.

**Art. 3.** Se abrogă HCL 13/2020

**Art.4.** Cu aducerea la îndeplinire a prezentei hotărâri se încredințează Executivul Municipiului Târgu Mureş prin Direcţia Activităţi Social-Culturale, Patrimoniale și Comerciale, Serviciul Activități Culturale, Sportive de Tineret și Locativ și Direcţia Economică.

**Art.5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.6.** Prezenta hotărâre se comunică:

Direcţiei Activităţi Social-Culturale, Patrimoniale și Comerciale,

Serviciul Activități Culturale, Sportive de Tineret și Locativ

Direcţiei Economice.

**Viză de legalitate**

**Secretarul general al MunicipiuluiTârguMureş,**

**Director executiv D.J.C.A.A.P.L.**

**Soós Erika**

Actele administrative sunt hotărarilede consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.